Pliocén

Pliocén (gr. pleión – viac, kainos – nový) je vrchné oddelenie neogénu, ktoré v roku 1832 definoval Charles Lyell. Pliocén nadviazal na miocén.

Postavenie v systéme a hranice 
Podľa starších definícií sa končil pred 1,806 mil. rokov. V roku 2005 však bola redefinovaná hranica spodného kvartéru – pleistocénu, ktorý zasahoval do vrchného pliocénu. Obe obdobia sa prekrývali v podstupni označovanom gelas. Po krátkej dobe bola táto sporná hranica v roku 2009 Medzinárodnou komisiou pre stratigrafiu zjednotená a gelas bol pričlenený k pleistocénu. Pliocén sa teda skončil pred 2,588 mil. rokov, so začiatkom ľadovej doby (porovnaj k tomuto článok pleistocén).

Medzinárodné členenie sa opiera o jednotky zavedené v mediteránnej oblasti.

Poznámky 
  Záväzná Stratigrafická príručka nepoužíva názov tohto obdobia jednotne. Na s. 44 je použitý názov zancleanský stupeň, zatiaľ čo na s. 60 zankl. Termín zankl je použitý aj v práci Aubrechta (2014).

Referencie

Iné projekty

Externé odkazy